Prins Thomas

Thomas Moen Hermansen (født 17. februar 1975), kjent under navnet Prins Thomas, er en norsk DJ, musiker, produsent og plateselskapeier. Han har i tjue år vært en sentral person i klubbmiljøet i Oslo, spesielt innenfor den såkalte «Oslo-disco»-scenen. Bernt Erik Pedersen (27. april 2010): «Her er Oslos disco-sjefer»  , Dagsavisen.no  Adrian McCavour (12. mai 2014). «Norway's Electronic Music Origins» (side 3) , DJ Broadcast (lest 12. mai 2014) 

Prins Thomas har et eget orkester som heter Prins Thomas Orkester, en løs sammensetning av «venner og venner av venner». Factmag (11. september 2012). Prins Thomas to “have fun and jam” on new Orkester EP, Factmag.com 
Etter flere singler og EP-en Cosmo Galactic Prism (2007) ga han ut sitt første album med tittelen Prins Thomas i 2010. Han har siden gitt ut flere soloablum og samarbeidsalbum. I samarbeid med Hans-Peter Lindstrøm har han gitt ut tre album under navnet Lindstrøm & Prins Thomas. I 2012 ga Prins Thomas Orkester ut EP-en Øving, hvor orkesteret fremfører tre låter fra albumdebuten Prins Thomas og én låt fra tolvtommeren Morfar. Han ble nominert til Spellemannprisen 2019 i klassen elektronika for albumet Ambitions.

Han driver plateelskapene Full Pupp (2005-) Resident Advisor. «Labels: Full Pupp», Residentadvisor.net, Internasjonal (2007-) Resident Advisor. «Labels: Internasjonal», Residentadvisor.net og Rett i Fletta (2014-) Aaron Coultate (22. april 2014). «Prins Thomas starts new label, Rett I Fletta», Residentadvisor.net. Full Pupp har siden etableringen i 2005 blitt en sentral promoteringsplattform for den norske «Oslo-disco»-scenen. Juno Plus (14. februar 2014). «Full Pupp celebrate ten years with compilation», Junodownload.com

Prins Thomas er en ettertraktet DJ verden over og bruker mye tid på å turnere. I 2007 han hadde for eksempel over 180 reisedøgn. Eirik Kydland. (25. november 2008). «Oslo-discoens hemmelige prins» , Dagsavisen.no  En gang i måneden spiller han på klubben Blå i Oslo.Blå (2010). «Klubb Full Pupp» , Blå - Faste arrangementer

Prins Thomas er opprinnelig fra Hamar, men er i dag bosatt i Asker.

 Diskografi  
Album:
 Prins Thomas (Full Pupp, 2010)
 Prins Thomas 2 (Full Pupp, 2012)
 Prins Thomas 3 (Full Pupp, 2012)
 Principe Del Norte (Smalltown Supersound, 2016)
 Prins Thomas 5 (Prins Thomas Musikk, 2017)
 Square One (Smalltown Supersound, 2017), med Bjørn Torske
 Bugge Wesseltoft & Prins Thomas (Smalltown Supersound, 2018),	med Bugge Wesseltoft
 Ambitions (Smalltown Supersound, 2019)

DJ-mikser:
 Cosmo Galactic Prism (Eskomo, 2007)

Singler & EP-er (utvalg)
 Diskomiks EP (12") (Rong Music, 2005)
 «Goettsching» (12") (Full Pupp, 2005)
 «Fehrara» (12") (Full Pupp, 2006) 
 «Mammut» (12") (Full Pupp, 2009) 	
 «Morfar» (12") (Full Pupp, 2010)
 «Lang Tung Ting» (12") (Full Pupp, 2011)
 «Blusjketuta» (12") (Rett i Fletta, 2013)

Samarbeid med andre:
 Prins Thomas vs. Blackbelt Andersen - Juling i ringen EP (12") (Trailerpark Recordings, 2005)

 Referanser 

 Kilder 
 Eirik Kydland. (25. november 2008). «Oslo-discoens hemmelige prins», Dagsavisen.no
 Bernt Erik Pedersen (27. april 2010): «Her er Oslos disco-sjefer», Dagsavisen.no


Kategori:Norske artister innen elektronisk musikk
Kategori:House-artister
Kategori:Norske DJ-er
Kategori:Personer fra Hamar kommune